Supercopa d'Europa de futbol 2001
La Supercopa d'Europa de futbol 2001 va ser un partit de futbol entre l'equip alemany Bayern Munic i l'equip anglès Liverpool disputat el 24 d'agost del 2001 a l'Estadi Lluís II. La Supercopa d'Europa de la UEFA és disputada any rere any entre els guanyadors de la Lliga de Campions de la UEFA i Lliga Europa de la UEFA. El Bayern participava en la Supercopa per tercer cop, les seves dues participacions anteriors foren el 1975 i el 1976 i van acabar en derrota. El Liverpool, per la seva banda, participava en la seva quarta Supercopa, van guanyar la competició el 1977, i la van perdre dues vegades, el 1978 i el 1984.